เงินบาทเปิด 30.282/84
ธนาคารซีไอเอ็มบีไทย รายงาน เงินบาทเปิด 30.82/84 อ่อนค่าตามทิศทางภูมิภาค ตลาดยังกังวลปัญหาหนี้ยุโรป
20 ต.ค. 2554

ธนาคารซีไอเอ็มบีไทย รายงาน เงินบาทเปิด 30.82/84 อ่อนค่าตามทิศทางภูมิภาค ตลาดยังกังวลปัญหาหนี้ยุโรป
นักบริหารเงิน จากธนาคาร ซีไอเอ็มบี ไทย เปิดเผยว่า เงินบาทเปิดตลาดที่ระดับ 30.82/84 บาท/ดอลลาร์ จากเย็นวานนี้ปิดตลาดที่ระดับ 30.67/69 บาท/ดอลลาร์ แต่ตอนนี้ขยับอ่อนค่ามาที่ 30.83/85 บาท/ดอลลาร์ สาเหตุที่เงินบาทอ่อนค่าเนื่องมาจากทิศทางค่าเงินยูโรอ่อนค่าจาก 1.38 ดอลลาร์/ยูโร มาที่ 1.3740 ดอลลาร์/ยูโร ในตอนนี้
สาเหตุที่ยูโรอ่อนค่าไม่แน่ใจว่าผู้นำยุโรปจะดำเนินขั้นตอนที่แข็งแกร่งในการคลี่คลายวิกฤตหนี้ยุโรปหรือเปล่า 
"ยังเป็นข่าวเดิมๆ เพราะออกมาพูดกันรายวันว่าเดี๋ยวมั่นใจเดี๋ยวไม่มั่นใจ เป็นปัจจัยกดดันอยู่ตอนนี้" นักบริหารเงิน กล่าว
ส่วนที่เฟดออกมาระบุว่าเศรษฐกิจสหรัฐฯยังอ่อนแอ น่าจะทำให้ดอลลาร์อ่อนค่า แต่ตอนนี้ทุกๆสกุลอ่อนค่า ไม่ใช่สหรัฐฯ แปลว่าตอนนี้ทุกอย่างยังพุ่งประเด็นไปที่ทางยุโรปอยู่
ส่วนค่าเงินเยนล่าสุดอยู่ที่ระดับ 76.79/82 เยน/ดอลลาร์ จากวานนี้ที่ปิดตลาดที่ระดับ 76.76/80 เยน/ดอลลาร์
นักบริหารเงิน คาดว่า วันนี้เงินบาทอาจเคลื่อนไหวในกรอบ 30.70-30.90 บาท/ดอลลาร์